CELEX: 22022D1086
Language: sl
Date: 2022-02-04 00:00:00
Title: Sklep Skupnega odbora EGP št. 38/2022 z dne 4. februarja 2022 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1086]

30.6.2022   
               
               
                  SL
               
               
                  Uradni list Evropske unije
               
               
                  L 175/63
               
            
         SKLEP SKUPNEGA ODBORA EGP št. 38/2022
         z dne 4. februarja 2022
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2022/1086]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Delegirano uredbo Komisije (EU) 2021/715 z dne 20. januarja 2021 o spremembi Uredbe (EU) 2018/848 Evropskega parlamenta in Sveta glede zahtev za skupine izvajalcev dejavnosti (1) je treba vključiti v Sporazum EGP.
                  
               
                     (2)
                  
                  
                     Delegirano uredbo Komisije (EU) 2021/1189 z dne 7. maja 2021 o dopolnitvi Uredbe (EU) 2018/848 Evropskega parlamenta in Sveta glede pridelave in trženja rastlinskega razmnoževalnega materiala iz ekološkega heterogenega materiala določenega roda ali vrste (2) je treba vključiti v Sporazum EGP.
                  
               
                     (3)
                  
                  
                     Izvedbeno uredbo Komisije (EU) 2021/279 z dne 22. februarja 2021 o določitvi podrobnih pravil za izvajanje Uredbe (EU) 2018/848 Evropskega parlamenta in Sveta o nadzoru in drugih ukrepih za zagotavljanje sledljivosti in skladnosti ekološke pridelave ter označevanja ekoloških proizvodov (3) je treba vključiti v Sporazum EGP.
                  
               
                     (4)
                  
                  
                     Izvedbeno uredbo Komisije (EU) 2021/1165 z dne 15. julija 2021 o odobritvi nekaterih proizvodov in snovi za uporabo v ekološki pridelavi in pripravi seznamov teh proizvodov in snovi (4) je treba vključiti v Sporazum EGP.
                  
               
                     (5)
                  
                  
                     Izvedbena uredba (EU) 2021/1165 razveljavlja Uredbo Komisije (ES) št. 889/2008 (5), razen prilog VII in XI, ki se še naprej uporabljata do 31. decembra 2023. Uredba (ES) št. 889/2008 je vključena v Sporazum EGP in jo je zato treba v okviru Sporazuma EGP razveljaviti, razen prilog VII in XI, ki se še naprej uporabljata do 31. decembra 2023.
                  
               
                     (6)
                  
                  
                     Ta sklep se nanaša na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se zanj uporablja Sporazum med Evropsko skupnostjo in Švicarsko konfederacijo o trgovini s kmetijskimi proizvodi, kakor je določeno v uvodu k poglavju XII Priloge II k Sporazumu EGP. Ta sklep se zato za Lihtenštajn ne uporablja.
                  
               
                     (7)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje XII Priloge II k Sporazumu EGP se spremeni:
            
                        1.
                     
                     
                        v točki 54b (Uredba (EU) 2018/848 Evropskega parlamenta in Sveta) se doda naslednja alinea:
                        
                                    „—
                                 
                                 
                                    
                                       32021 R 0715: Delegirana uredba Komisije (EU) 2021/715 z dne 20. januarja 2021 (UL L 151, 3.5.2021, str. 1).“;
                                 
                              
                  
                        2.
                     
                     
                        za točko 54bh (Izvedbena uredba Komisije (EU) 2021/1378) se vstavijo naslednje točke:
                        
                                    „54bi.
                                 
                                 
                                    
                                       32021 R 1189: Delegirana uredba Komisije (EU) 2021/1189 z dne 7. maja 2021 o dopolnitvi Uredbe (EU) 2018/848 Evropskega parlamenta in Sveta glede pridelave in trženja rastlinskega razmnoževalnega materiala iz ekološkega heterogenega materiala določenega roda ali vrste (UL L 258, 20.7.2021, str. 18).
                                 
                              
                                    54bj.
                                 
                                 
                                    
                                       32021 R 0279: Izvedbena uredba Komisije (EU) 2021/279 z dne 22. februarja 2021 o določitvi podrobnih pravil za izvajanje Uredbe (EU) 2018/848 Evropskega parlamenta in Sveta o nadzoru in drugih ukrepih za zagotavljanje sledljivosti in skladnosti ekološke pridelave ter označevanja ekoloških proizvodov (UL L 62, 23.2.2021, str. 6).
                                 
                              
                                    54bk.
                                 
                                 
                                    
                                       32021 R 1165: Izvedbena uredba Komisije (EU) 2021/1165 z dne 15. julija 2021 o odobritvi nekaterih proizvodov in snovi za uporabo v ekološki pridelavi in pripravi seznamov teh proizvodov in snovi (UL L 253, 16.7.2021, str. 13).“;
                                 
                              
                  
                        3.
                     
                     
                        besedilo točke 54ba (Uredba Komisije (ES) št. 889/2008) se črta. Prilogi VII in XI Uredbe (ES) št. 889/2008 se še naprej uporabljata do 31. decembra 2023.
                     
                  
         
            Člen 2
            Besedila delegiranih uredb (EU) 2021/715 in (EU) 2021/1189 ter izvedbenih uredb (EU) 2021/279 in (EU) 2021/1165 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         
         
            Člen 3
            Ta sklep začne veljati 5. februarja 2022 pod pogojem, da so bila predložena vsa uradna obvestila v skladu s členom 103(1) Sporazuma EGP (*)
               *, ali na dan začetka veljavnosti Sklepa Skupnega odbora EGP št. 31/2022 z dne 4. februarja 2022 (6), pri čemer se upošteva poznejši datum.
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 4. februarja 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 151, 3.5.2021, str. 1.
         
            (2)  UL L 258, 20.7.2021, str. 18.
         
            (3)  UL L 62, 23.2.2021, str. 6.
         
            (4)  UL L 253, 16.7.2021, str. 13.
         
            (5)  UL L 250, 18.9.2008, str. 1.
         
            (*)  Navedena ni nobena ustavna zahteva.
         
            (6)  Glej stran 49 tega Uradnega lista.